CELEX: 22009D0081
Language: hu
Date: 2009-07-03 00:00:00
Title: Az EGT Vegyes Bizottság 81/2009 határozata ( 2009. július 3. ) az EGT-megállapodás IV. mellékletének (Energia) és XXI. mellékletének (Statisztika) módosításáról

22.10.2009   
            
            
               HU
            
            
               Az Európai Unió Hivatalos Lapja
            
            
               L 277/32
            
         
      AZ EGT VEGYES BIZOTTSÁG 81/2009 HATÁROZATA
   
   (2009. július 3.)
   az EGT-megállapodás IV. mellékletének (Energia) és XXI. mellékletének (Statisztika) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás IV. mellékletét a 2008. szeptember 26-i 101/2008 EGT vegyes bizottsági határozat (1) módosította.
            
         
               (2)
            
            
               A megállapodás XXI. mellékletét a 2009. május 29-i 73/2009 EGT vegyes bizottsági határozat (2) módosította.
            
         
               (3)
            
            
               Az energiastatisztikáról szóló, 2008. október 22-i 1099/2008/EK európai parlamenti és tanácsi rendeletet (3) bele kell foglalni a megállapodásba,
            
         A KÖVETKEZŐKÉPPEN HATÁROZOTT:
   1. cikk
   A megállapodás IV. mellékletének 27. pontja (az Európai Parlament és a Tanács 1775/2005/EK rendelete) után az alábbi pontot kell beilleszteni:
   
               „28.
            
            
               
                  32008 R 1099: az Európai Parlament és a Tanács 2008. október 22-i 1099/2008/EK rendelete az energiastatisztikáról (HL L 304., 2008.11.14., 1. o.) (4).
            
         2. cikk
   A megállapodás XXI. mellékletének 26. pontja (a Tanács 90/377/EGK irányelve) után az alábbi pontot kell beilleszteni:
   
               „26a.
            
            
               
                  32008 R 1099: az Európai Parlament és a Tanács 2008. október 22-i 1099/2008/EK rendelete az energiastatisztikáról (HL L 304., 2008.11.14., 1. o.).
               A rendelet rendelkezéseit e megállapodás alkalmazásában a következő kiigazítással kell értelmezni:
               Liechtenstein mentesül a rendeletben előírt adatgyűjtés alól; kivételt képeznek ez alól a különböző energiatermékek importjára és exportjára, valamint a villamosenergia-termelésre vonatkozó adatok, amelyeket az éves energiastatisztika (B. melléklet) céljából kell összegyűjteni.”
            
         3. cikk
   Az 1099/2008/EK rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   4. cikk
   Ez a határozat 2009. július 4-én lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (5).
   5. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2009. július 3-án.
      
         
            az EGT Vegyes Bizottság részéről
         
         
            az elnök
         
         Oda Helen SLETNES
         
      
   
   
      (1)  HL L 309., 2008.11.20., 24. o.
   
      (2)  HL L 232., 2009.9.3., 30. o.
   
      (3)  HL L 304., 2008.11.14., 1. o.
   
      (4)  Itt csupán tájékoztató jelleggel szerepel; az alkalmazását illetően lásd a XXI. mellékletet.”
   
      (5)  Alkotmányos követelmények fennállását nem jelezték.